钦定古今图书集成/方舆汇编/职方典/第1079卷 > 《前志》称时有蜃楼隐见类仙乡
## 钦定古今图书集成/方舆汇编/职方典/第1079卷 > 《前志》称时有蜃楼隐见类仙乡

鲫鱼山　南渚林后山。由双髻山东行，下有潭。石鼓山　有石数块，扣之声如鼓。

《镜石》，山　上有圆石，阔丈馀，晓起视之，光莹如镜。

石海山　：在石鼓山之前，上产白石。

龙舌山　在前蔡

印山　：由双髻山南行，有石如印，旧刻“印山” 二字。

九跳山　：《通志》作九潮。在南渚林山，自南逆行而北，凡九跳。

柯山　《通志》作烂柯山。

赤崎山　：在海中，土色赤。

大蚶山　在城东七十里大海上。其山崒嵂，环翠如障。旧志：上有岩洞，十里之内，水草皆香。《泉南录》载：海溢，有物如瓦屋，乘潮至。郡人异之，为立祠。《一统志》载：有蚶田百顷。《海物异名记》：蚶为瓦屋子，故名。山上有大动石、小动石、石船、石兽之属甚奇。有考亭书院，有罗隐庙，曾副使光鲁建。有清水岩，林进士嵋建。

青山　有巡检司在

南日山　旧名“南匿” ，在平海卫东大海中，与琉球相望。明初设寨于此，后徙入内地。山为会哨之处。右自灵川里石梯山至此，俱属南部。梅峰　在城西，由太平山来，入城，与乌山相对。其上有望海亭，宋正字方翥有记。

州峰　在梅峰西南偏，上为春台，宋时有共乐亭，右为陈宗伯经邦西岩别墅。

大象峰　在城西三里，与石室山连，上有天泉岩。郑力行诗：“客至禅师尚未阑，上方心似白云闲。经楼势倚青天外，烟磬声沉碧树间。驯鸟多情啼石涧，小童无事扫松关。我今为爱招提境，更欲三年不下山。”

鸡足峰　，在城西三里，华严寺后。自大象发脉而来，岐而为三，如鸡足然。唐为玉涧北岩。黄里行滔有《送僧归北岩》诗。

月峰　在凤凰山之左，有月峰院。院之巅为法堂，堂前辛夷最古，壁间有陈伯献画达摩像。罗汉峰　，在广化寺右麓。《宋志》谓：“有僧南游，薄暮过此，见楼阁层出，钟鼓铿然，榜曰罗汉院。入宿且失所在，因以名山后造石塔于此。”

云峰　旧有云峰院，邑人提学黄仲昭有《访云峰诗》。

文笔峰　西向，为龟山院。案山东向，与城中天妃宫正对，故俗呼“天妃宫” 为“文笔宫。”

九峰　在囊山西。《宋志》“上有九峰院” ，徐著作师

《仁记》云：“院之左右，峰峦连属，有类香炉之九叠、衡阳之九疑，故名。”

“灵峰　” ，其山五峰环立，形势特异。

文笔峰　一名“石峰” ，在新县后。层峰叠壁，高插云汉，新县主山也。

卢峰　在新县北。昔有卢姓者炼丹其上，故名。越王峰　，在新县东南，又名“越王台。” 础石岩然，旁有三遂峰。详见《古迹》。

仙台峰　，《一统志》《通志》皆云在郡城西。考《游洋志》，在兴化新县西。上有碁枰马蹄迹及石上有字光如镌勒。远视字画分明，近则不可别，其文曰：“日月逝酒浆。” 前有石罅，深不可测，投石其中，隐隐有声，久而乃息。

瑞云峰　在新县西。石壁峭立，有云覆其巅即雨。旁一里许有奇石，上圆下锐，卓立如香炉，顶有转水岩。旧《志》云：“陆禅师喝石回流之处。” 西偏有泉一泓，岁旱祷之则应。左侧有神祠。相传周显德中，居民见长人衣白衣入祠，急就之不见，但见金书满壁，中可读者二句云：“瑞云山下出三元。” 东西二里人皆传至乾道丙戌，西里永福萧国梁。己丑，东里郑侨。壬辰，西里永福黄定相继及第。

仙寿峰　在新县西。绝顶有平地，周围十馀丈。登高远眺，则游洋诸峰，盘伏回护，奇状毕献。旧传有修真于此者。山之阴有寒泉，号仙人井。长寿峰　在新县西。《旧志》：何氏兄弟先隐此，得不老之术，故名。峰之旁有马鞍山、文笔、天马、鼓角、双箭诸峰，奇秀罗列。东北有金钟潭。

螺峰　在新县西南。与越王山相连。有石状如立笏，下有螺峰寺，今废。林光朝《丰登楼记》：“有走螺峰，过百丈溪，登转水台，披榛刜草，槃姗而来。” 弥陀岩　在石室岩后，智泉之水出焉。洪武初，僧非幻建道场，后废。郡人督学方沆复之。紫霄岩　在九华山东北。上有精舍，曰迎福院，特为幽胜。初入有雷轰石，有琉璃峡，宋苏舜钦书。“有天台桥，有罗汉洞，洞前有石鼓，大可五六尺，考击有声。有石门，有仙人桥、仙人冢。”

望江岩　在大帽峰南丛山中。层崖千仞，东望沧海，风樯浪舶，宛在目睫。下有灵漈，石龟，间有龙见。

永兴岩　在清源西里，一名“鬼岩。” 削壁可三十丈，上有飞瀑，霏霏承霤，春夏间若曳练然。旧有洞可炬行。宋绍兴中，山鬼为厉，张真君以巨石封之，患息。今无敢发者。前即祀张公。岩左有石狮、石象、香炉、玉女诸峰，前有将军石门峰，皆极形似，非他山可比。

白龙岩　在新县西。有上下二岩，内极宽广，仰视之，有石龙腾骧，纠缠其上，长可丈馀，头角爪牙，鳞鬣皆具，苔花布满，龙身色白，有泉自爪牙中出，如吐沫然。绍熙间，复于右侧起一石龙，盘旋相向，头角已露，馀尚隐然，疑为雌雄二龙云。乡人祀之，祷雨最应。

龟纹岭　在城西二里，亦名“归云岭。”

俣岭　在县西七里松岭之左。

松岭　在县西十里，旧有佛庵，其下三里为“茅洋。”

劝耕岭　《宋志》载在囊山东，旧出迎仙大路。枫岭　在新县南，岭上有亭，元县尹常瓒题曰“阜民。”

百丈岭　在新县东，福清县界。

大松岭　在新县西

平床岭　在新县西南，盘绕十馀里。郑樵尝种杉松于道旁，行者德之。

澳岭　在新县南，其下为澳村。

大孤屿　：平田中突起一阜如龟形，又呼大龟屿。其山之东有大石盘，上有巨人迹。

小孤屿　在黄石后。朱尾视大孤屿为小，二屿皆壶山馀气，水口之罗星也。尚书翁世资赐茔在焉。按《宋志》，大孤屿、小孤屿在县东七十里。赤屿　在持久山外。海中突起二屿，一色青苍，一色红赤，皆状如覆釜。居郡之水口。林兆恩建塔其上。

小屿　在海中，潮退有石桥可渡，居民千家。旧有巡检司，嘉靖间，徙民自筑城为卫。《宋志》作“猴屿。” 按屿上有柳侯庙，宋余宗簿谦一记：盖唐观察使柳侯冕监群牧之所，有马厂尚在。“猴” 当作侯后庙。倭寇毁。今里民以其地建秀峰庵。湄洲屿　中有黑、白团石，可为碁子，在大海中，与琉球相望，天后庙在焉。洪武、永乐中，两加封号，香火甚盛。庙其故居地也。林艾轩《与林晋仲书》：海中一山，名“湄洲” ，隔岸视之，约五七里许，一

水可到此洲乃合两山蜿蜒之状。有田数千顷，可耕可食，鱼米极易办，可以卜室读书，隔绝人世，无宾客书尺之扰。岛居之乐，惟某为知之。石鼓　、石锣　《通志》载：平海卫前小澳，四面皆石，二石悬倚沙碛上，一如鼓，周三丈；一差小如锣，扣之各如其声。

小西湖　本城北旧壕，界梅峰、乌石间。洪武初，辟城，越宁真门外，跨乌石前后埭，而壕乃在城中央。有源出北涧，由西水门入，拦以石盾，极低小，仅一泓衣带而已。且直趋而下，无停泓含蓄之势，岁久湮塞。成化三年，知府岳正始命工疏之，筑石堰三：一在明宗书院前，曰上堰；一在城隍庙旁，曰“中堰；一在元妙观前，曰‘下堰’。” 中堰之上，湖广十五丈，其规如镜，汇乌石、梅峰之水，咸潴于此，故亦名“镜湖。” 下堰之水为兼济河，东出水关，与城外水合，上有桥三间，故宁真门河桥也。辟而加砌焉，水盛则舟楫可至桥下。桥之上有亭，护以疏栏。南建坊曰“忠贞” ，北建坊曰“寿康。” 南北堤左右路各建坊以表之，曰河北堤，曰“河南” 堤。湖成时，荷花盛发。岳公邀宾朋泛棹其中，喜曰：“此莆中小西湖也。” 于湖中得石一块，甚光滑，自书“小西湖” 三大字，刻置湖傍。弘治十三年，知府陈效、同知谈经重修。隆庆元年，御史胡维新檄知县徐执策重修。万历四年，知县李时荣撤中堰湖畔一带酒肆。四十七年，分守徐良彦大兴工重濬。下令曰：“兴郡人文之盛，甲于海内。盖山川毓秀，故贤哲挺生。惟是郡城之有西湖，为一城之血脉。通则气舒，而呼吸自如；塞则气壅，必受其病。” 于是邑人主事方承郁先撤青莲阁之跨湖侧岸者，知府林鸣盛亦撤其渔隐。前临湖水榭，众翕然望风而从。沿湖侵舍，尽自撤去。山色湖光，上下掩映，顿复旧观。中堰下原有岳公祠，弘治甲寅，知府王弼改祀于玉虚观，拨废寺田二十五亩馀，以供春秋之祭，邑人提学黄仲昭“记。” 壬戌倭变，祠俱毁。万历庚申，分守徐良彦因中堰旧址重建，并清复祭田之干没者。下堰南岸有林尚书“云同读书园。”

白湖　海自上黄竿入三江口，历宁海至此。宋熙宁间，设浮桥，绍兴间，易以石。古谶曰：“白湖腰欲断，莆阳朱紫半。” 比事载：白湖自熙宁断水为桥，莆之登第者倍昔，一名玉湖。

钟湖　在越王峰东南。每云雨晦冥，则钟或隐隐然有声。旧传越王金钟飞落于此。

凝翠湖　与清江相襟带，上有周氏延绿亭、归来亭。湖水缭绕，长百馀丈，迤南有木绵树百馀章，湖光动荡，亦呼“翠渠。”

鹅湖　在东山下。方广三百亩许，南洋众水所汇，旧有鹅湖亭。

渔沧溪　：在县西北十二里。

八濑溪　在县西北十里。傍有九龙庙，中多奇石，圆转滑腻，色泽绀碧，光洁苍翠，嵌透玲珑。延寿溪　，出北郭五里，详具延寿陂中。亦曰绶溪。沧洲郭完有《绶溪渔诗》。

迎仙溪　：由荻芦溪合桃源、白石诸水东流会迎仙港以入于海。

湘溪　一名上溪，在新县前。发源石竹峰，萦纡数里，潴为龟潭，南注张洋，逾碣石达于荻芦陂，合于江以入于海。

䂬溪　接湘溪水经荻芦溪入海。《通志》载：在溪下流十里许，其上有仙人岩，岩上野橘，其实无时，得者以为瑞。元祐间，方亚夫、薛蕃皆以九日游岩，人得一橘，并登第。后郑厚、郑樵继之。厚试魁南省，樵以草泽召。

薸湖溪　在新县东南。水接大松溪，过马洋，合洙溪以达于江。

百丈溪　在新县东。发源兜率山，经报亲桥，又一支出琼峰入福清界，为崔洋溪。

大松溪　在新县西。发源大松岭，下接薸湖，过洙溪合流于江。

吉宦溪　在新县西。发源黄渡，疏为黄漈溪。逾凤抟岭南，始为吉宦溪。南流过百俊，与䂬溪会于东镇。

杉溪　“杉” 古作“檆” ，在新县西北，发源长寿峰下，接大松溪，过薸湖以达于荻芦陂。

凤抟溪　在新县西。发源自羡山，南流入䂬溪。澳溪　在新县南。发源自澳岭山下出洙溪，逾荻芦，朝宗于海。盖苏溪、吉宦、凤抟合流处。北：荻芦溪　在澳溪下流至荻芦陂，岐而为二：左行者历万安溪、迎仙桥，会蒜溪之水以达江口；右行者过漏头以达新港。各入于海。

洙溪　，在新县南，一名苏溪五百里。《苏坡旧经》

云：“大溪之中，有温泉数眼，百沸如汤，混以溪流，不能止其沸。居民三五十家沐浴烹饪，日取给焉。”

白沙溪　发源于鼓角诸山，至古山西合流，萦纡北行，与大溪合。

木兰溪　：接濑溪水，跨海为陂，分溪流入南、北洋。溪面旷阔，众水洄流，群山环翠：为城南一胜境。

宝胜溪　发源宝胜山，合杨园山流水，北流与大溪合。

梁溪　在壶山下，灵云岩诸水注此。循山北流至新塘，与沟水合。溪山清邃，树木阴森。

上溪　即北摩溪，发源林葬坑，南流至南门第二桥，与木兰溪水合。

濑溪　在文赋里南。其源自德化、永春、仙游合涧谷之水，至木兰陂入海。溪浅而流急曰“濑。” 莒溪　在县西五十里，首受游洋、蔡溪、九鲤湖诸水，东会荻芦、渔沧入濑水，以达于延寿溪。南：荻芦溪　在县西北四十五里，北水之至大者，发源游洋分一枝，南经常泰里可亩陂，过妙寂桥，又五里为渔沧溪，历使华陂会延寿溪入海。

钟潭　在锦亭南。西去二里许至水磨坑，石壁峻峭，下为潭，古有钟飞入，故名。自龟山历平洋来注，悬崖千仞，湍流激石，亦奇观也。郭尚书应聘别墅在焉。

石龟潭　在濑溪之南。有石盘横溪上，形如龟。徐潭　在延寿溪桥下，北有石微露，号钓矶。龙潭　在囊山东里许，水自山凹出，悬瀑丈馀，其下为潭，深绿如淀。循潭上东行三里许，有桃源洞，石壁峭列，洞出其底，从隙窥之，目境顿别。子鱼潭　亦名小姑潭，即通应港也。详具《物产子鱼》中。

烈女潭　在馆后山之下。王氏女绐贼自投，遂以名。

龙潭　在新县西，旁有神女祠。宋绍熙四年，县令詹卓然祈雨潭中，龙见，雷雨随作。

灵龟潭　在芗林山下，一名“霞溪。” 石梁跨其上，上有石如砥，可坐数十人，清泉环绕。岁旱祷之，龟浮即雨。

瑞云潭　在新县南，上即夹漈先生庐。夹漈未聘时，每夜有云起触天。

九龙潭　在九龙山下。溪水会流成潭。

龙潭　在壶山西范宅，《弘治志》称“故老相传，元时范氏养马潭边与龙交生，龙马事闻，诏取之。” 清江潭　水由木兰溪而来，其势萦纡曲折，有三大潭：杜家潭、清浦宫前潭，上廊、周家潭，大旱不涸，旧有观光亭。

佛肠坑　在罗汉院南《宋志》：“广化开山僧吐肠而洗于此。”

白水塘　跨墓兜洋尾镇前三境，浩荡万顷，莆之胜境也。人士秋夜玩游，必集于此。

国清塘　一名“姑青塘” ，唐贞观五年凿，周回三十里。元废，即林氏宅前濯缨池是也。水与木兰相灌注，澄碧百顷，《壶公》《谷城》倒影其中，亦佳境也。

贤良港　：在莆禧千户所前。有山如象形，横亘港上。居民数百家，俗呼“黄螺港。”

俞泉　在北门路旁。其水甚甘。

智泉　源发弥陀岩，出三溪口，旧名梅花漈。相传：鸡峰人陈清牧牛于此，有白衣老人叱之曰：“此仙人菜园也，勿饮牛，污吾水。” 正德间，提学陈伯献隐此，名之曰智泉。

信泉　在白湖海浦上涌出清泉。

温泉　在上杭桥西北岸淤泥中，潮涨泉没，潮退则见，浴之愈疮。

西宗瀑布泉　，在龟山东南。悬崖万仞，飞流如练。

观音泉　：在松岭之半。

葆光泉　在岩浔，去佘埔东里许。循崖巨石下盘，有洼泉涌其中，久旱不竭。林光朝为命，是名乳泉　。在清源中里张盖山，色白而香，特重他水，苏东坡所谓“得天一真香” 者。

温泉　在洙溪

“大泉　” ：在平海城东二里许，泉脉自石罅中涌出。

薛公池　详具《县学志》。

双池　在龙坡社后，壶山文会有宋贵诚宅、《双池乔木诗》。

印斗池　在东里黄氏祠前。其池甚小，方正如印。

方池　，在万寿宫内，元延祐初，郡人方广翁开，方广数十步，叠石其中。

“放生池　” ，在广化寺中，跨以石桥，引山泉作龙口注之。

桃源温汤池　在锦江之西。宋林大鼐《赋》：“浴桃源之汤者多年寿。”

鉴池　在凫山下，广可十亩。宋特魁王声叔建清远亭其上。

《浴云池　》，在翠湖之上，方伯周瑛作。

琳井　在黄石亭上。《前志》载唐古田令朱机凿，有石刻。

惠井　在平海城内西南。景泰间，指挥戴瑄凿。梅峰井　，在光孝寺内，最深，《岳志》谓得泉正脉。义井　，在永福寺左，广几及丈，大旱不竭。按莆邑有五泉，一曰仁泉，在壶山蟹井之左数武，石壁上刻“仁泉” 二大字，岳《正义》书。二曰义泉，即此。三曰礼泉，即醴泉里。四曰智泉，县令何南金构亭处。五曰信泉，在阔口溪海会源处有井泉，半甜半咸，故谓之信。后人讹指路傍之井曰“圣井” ，谓其能愈疾，误矣。

“福泉井　” ，在后街。又有“寿泉井” ，在大道街。“禄泉井” ，在长寿社边。俱有石刻。

梅井　在城西平海卫学前。泉甘而重，深可八尺，虽旱不竭。《旧经》云：“昔有叟梅姓者，指以示人，因名。” 林大鼐赋“饮梅山之井者无废疾” ，是又以山得名也。

留公井　旧有石刻云：“知县留居道重新。” 按：留，建隆三年以泉州招讨使知县事，井在今郡治东。

“石幢井　” ，在石幢市。又有“四穿井” ，在古棠市。“龙井　” ，在乌石山下。

洪井　在后塘。元至正间，得双鲤一跃入井。明洪武十一年六月十五夜，雷雨化为龙，去屋下水痕及尺。又有兴贤井，在馆驿内。龙津井在太平社内。《铺前》井在总铺内。东井、西井在谯楼左右。

灵惠泉　在白湖之侧。环境斥卤，而井居其间独甘。《旧记》云：时疫，有梦神示一井，凿而饮之，无不愈，是岁神始封灵惠，故井亦名灵惠泉。施水亭井　即今锦亭。昔僧涅槃尝于此凿井。施水路南三石骈立，名摩香石。每大比年，南人应举者，以手摩石，闻桂花香则中选。又石上有字曰《闽越心铭》，其文曰：昔我闽人，御冤茹苦，公来育之。旱岁沛雨，山海肃清，疮痍以愈。矶感铭心，揭示万古。乃本路教授某为闽佥事京兆张一斋述作。

元丰桥侧井　，《旧记》云：“妙应师自南乡归，同船者渴，问师乞水，师登岸驻钖，飞泉以饮之，冬夏不枯，号涅槃井。” 上三井，相传皆妙应凿。

徐井　在延寿桥西。其井八角，内横截一石，左浊右清，相传徐尚书铎家井。

方公井　在白杜路左，宋方峻凿。

黄井　在江口，日给千家，大旱不竭。

张井　在下。《张僧涅槃》凿。

仙人井　在杉溪之西，有盘石凸出溪中，方十馀丈，上列三井，水清而泉冽，旱祷辄应。

醴井　在广业里。旧传有醴泉出于中，故名。郭陂井　在新县北。

《双庆井　》在黄石西街，大旱不竭。

“东井　” 在红泉宫内，今红泉宫内池水常红。旧为唐裴观察庙，明辟为“水南书院。”

莫公井　在黄石上。